0207.xml
ورلڈ کپ ایسوسی ایٹ وارم اپ میچز، ویسٹرن آسٹریلیا نے یو اے ای کو 9 وکٹوں سے ہرا دیا
پرتھ۔14ستمبر(اے پی پی) آئی سی سی کرکٹ ورلڈ کپ ایسوسی ایٹ وارم اپ میچز، ویسٹرن آسٹریلیا نے متحدہ عرب امارات (یو اے ای) کو 9 وکٹوں سے ہرا دیا۔ فاتح ٹیم نے 210 رنز کا ہدف 38 ویں اوور میں ایک وکٹ کے نقصان پر حاصل کر لیا۔ مارکوس ہیرس نے 121 رنز کی شاندار اننگز کھیلی۔ تفصیلات کے مطابق گزشتہ روز پرتھ میں کھیلے گئے میچ میں متحدہ عرب امارات کی ٹیم پہلے بیٹنگ کرتے ہوئے 49.4 اوورز میں 210 رنز بناکر آؤٹ ہوگئی۔ شائمن انور 63 رنز کے ساتھ ٹاپ سکورر رہے۔ ویسٹرن آسٹریلیا کی طرف سے اینڈریو ٹائی نے چار جبکہ کائل ملر، ٹم آرمسٹرانگ اور میٹ ڈکسن نے دو، دو وکٹیں حاصل کیں۔ جواب میں ویسٹرن آسٹریلیا نے ہدف 37.4 اوورز میں ایک وکٹ کے نقصان پر حاصل کر لیا۔ مارکوس ہیرس نے شاندار بیٹنگ کا مظاہرہ کیا اور 121 رنز کی دلکش اننگز کھیلی۔ لوک ٹاورز 82 رنز کے ساتھ دوسرے نمایاں بیٹسمین رہے۔
APP
14.09.14
0207p.xml
ورلڈ کپ تیاریاں،یواےای کی دوسری ناکامی،ہیرس کی سنچری
پرتھ(اسپورٹس ڈیسک)ورلڈ کپ کی تیاریوں کے سلسلے میں آسٹریلیا میں موجود یواےای کی ٹیم کو دوسرے ون ڈے میں ویسٹرن آسٹریلیا نے 9 وکٹ سے آوٹ کلاس کر دیا،مہمان ٹیم 49.4 اوورز میں 210 رنز بنا سکی،شیامن انور کے 63 رنز نمایاں رہے،محمد نوید 28 اور آندری بیرینگر 26 رنز بنانے میں کامیاب رہے،اینڈر یوٹائی نے 29 رنز کے عوض 4 شکار کیے،میزبان ٹیم نے 37.4 اوورز میں محض ایک وکٹ کھو کر ہدف حاصل کر لیا،مار کوس ہیرس نے ساتھی اوپنر لیوک ٹاورز کے ہمراہ پہلی وکٹ کیلیے 207 کی شراکت بنائی،ہیرس 121 رنز بنا کر فیاض احمد کی گیند پر امجد علی کا کیچ بنے،لیوک 82 پر ناقابل شکست رہے۔
express
15.09.14